Pekah av Israel

Pekah (hebraisk: , Pẹqakh; «åpen-øyd»; latin: Phacee) var konge av det nordlige israelittiske Israel og sønn av Remalja (latin: Romelia). Han var først hærfører, eller «våpenbærer» som Andre Kongebok kalte ham,Nettbibelen: Andre Kongebok 15: 25 og ble konge etter å gjort en sammensvergelse mot kongen, Pekahja av Israel, og drepte ham for selv å ta tronen i hovedstaden Samaria.

Pekah ble konge i 52. og siste året i kongetiden til Ussia av Juda (også kalt Asarja), konge av Judea, og han styrte selv i tyve år.Nettbibelen: Andre Kongebok 15: 27 I det andre året av has styre ble Jotam konge av Judea og styrte i 16 år.Nettbibelen: Andre Kongebok 15:32-33 Jotam ble etterfulgt av sin sønn Akas i det 17 året av Pekahs kongetid.Nettbibelen: Andre Kongebok 15:38 og 16:1 William F. Albright har datert hans styre fra 737 til 732 f.Kr. mens Edwin R. Thiele, fulgt av H. J. Cook Cook, H. J. (1964): «Pekah» i: Vetus Testamentum 14, s. 121-135. og Carl Lederer,Lederer, Carl (1887): Die biblische Zeitrechnung vom Auszuge aus Ägypten bis zum Beginne der babylonischen Gefangenschaft, sitert hos Cook, «Pekah» 126, n. 1. hevder at Pekah opprettet i Gilead i nisán 752 f.Kr. et rivaliserende styre til kong Menahems Samaria-baserte kongedømme, ble enehersker da Menahems sønn Pekahja ble myrdet i 740/739 f.Kr., og han døde i 732/731 f.Kr.Thiele, Edwin (1951): The Mysterious Numbers of the Hebrew Kings, (1. utg.; New York: Macmillan, 1951; 2. utg.; Grand Rapids: Eerdmans, 1965; 3. utg.; Grand Rapids: Zondervan/Kregel, 1983). ISBN 0-8254-3825-X, 9780825438257. s. 129-134, 217. Denne forklaringen er i overensstemmelse med de assyriske krøniker som er enig om at Menahem ble konge i 743 eller 742 f.Kr.Mitchell, T. C. (1991): «Israel and Judah until the Revolt of Jehu (931–841 B.C.)» i: Cambridge Ancient History 3, Part 1, red. John Boardman et al., Cambridge: Cambridge University Press, s. 326. og at Hosea av Israel ble konge fra 732 f.Kr.

Da Pekah inngikk en allianse med Resin, konge av Aram-Damaskus, for å kunne angripe Judea, sendte Akas av Judea en appell til Tiglat-Pileser III, den mektige kongen av Assyria, om hjelp mot sine fiender. Den assyriske kongen fulgte oppfordringen, gruset kongedømmene Aram og Israel, men Judea ble skatteskylding og underlagt den assyriske kongen.Nettbibelen: Andre Kongebok 15:29 og 16:7-9

 Pekahs kongedømme 
Med hjelp fra en gruppe menn fra Gilead fikk Pekah drept Pekahja og tok selv tronen.

En gang rundt 732 f.Kr. allierte han seg med Resin, konge av Aram-Damaskus, og truet Jerusalem, hovedstad i det sørlige jødiske riket Judea.Nettbibelen: Andre Kongebok 15:37 og 16:5 Akas appellerte til Tiglat-Pileser III av Assyria om hjelp. Akas' (Ahas) frykt for Resin og Pekah, «Remaljas sønn», er nedtegnet i Immanuel-tegnet i Jesajas bok 7:14 Nettbibelen: Jesajas bok 7:14 hvor fødselen av en sønn (muligens Hiskia av Juda)Whittaker H. A. (1988): Isaiah Biblia, Cannock er et tegn på nederlaget til begge kongene overfor kongen av Assyria før barnet er gammel nok til å spise «rømme og honning», og skille «det gode fra den onde». Etter at Akas underkastet seg Assyria og betalte skatt,Nettbibelen: Andre Kongebok 16:5 angrep Tiglat-Pileser byenDamaskus og ødela den, og annekterte Aram.Grabbe, Lester L. (2007): Ancient Israel: What Do We Know and How Do We Know It? New York: T&T Clark, s. 134 I henhold til Andre Kongebok ble befolkningen i Aram deportert og Resin henrettet.Nettbibelen: Andre Konebok 16:9 Deretter angrep den assyriske kongen landet Israel og «tok Ijjon, Abel-Bet-Maaka, Janoah, Kedesj, Hasor, Gilead og Galilea, hele Naftali-landet.» Den israelittiske befolkningen ble ført bort og til Assur i Assyria.Nettbibelen: Andre Kongebok 15:29 Dette er også bekreftet utenfor Bibelen ved at Tiglat-Pileser III nedtegnet omtale av denne handlingen i en av sine inskripsjoner.Pritchard, James B. red.(1969): Ancient Near Eastern Texts Relating to the Old Testament, 3. utg.; Princeton NJ: Princeton University Press, s. 283.

I det kaoset som fulgte den assyriske invasjonen ble Pekah myrdet av Hosea, sønn av Ela, som deretter tok tronen og ble den siste kongen av Israel. Det var i det 20. året til Jotam, konge av Judea.Nettbibelen: Andre kongebok 15:30; 16:1-9; sammenlign med Jesajas bok 7:16; 8:4; 9:12 Tiglat-Pileser III nevner i en inskripsjon drapet til Hosea på sine landsmenn.Pritchard, James B. red. (1969): Ancient Near Eastern Texts Relating to the Old Testament, s. 284. Det er spekulert om «gjeteren» nevnt i Sakarjas bok er ham.Nettbibelen: Sakarjas bok 11:16: «For se, jeg reiser opp en gjeter i landet.»

 Referanser  

Kategori:Konger av det gamle Israel